CLARA Y SUCINTA EXPOSICION DEL PEQUEÑO CATECISMO.	
IMPRESO EN EL IDIOMA MEXICANO SIGUIENDO EL ORDEN MISMO DE SUS PREGUNTAS Y RESPUESTAS.	
Para la mejor instruccion de los feligreses Indios, y de los que comienza á aprender dicho idioma.	
Por un Sacerdote deuoto de la Madre Santísima de la Luz, bajo cuyo amparo la pone, y a cuya honra la dedica. Y á beneficio de la gente pobre se expenden á dos reales cada exemplar.	
Con las licencias necesarias.	
Puebla. Oficina del Oratorio de S. Felipe Néri. 1819.	

	

[Pag. 1] IZCATQUI INI MACHIYO IN SANTÌSIMA CRUZ.	
Ipampa in imachio in Cruz in inhuicpa in Toyaohuan, maxitechmomaquixtili Totecuio è, Dios è, ica in itocatzin in Dios Tetâtzin, ihuan in Dios Ipiltzin, ihuan in Dios Espìritu Santo. Mayuh mochihua. Jesuse.	
Su explicacion.	
P. ¿Ma xinechilhui tlenicpampa nicmachiotia nixqua?	
R. Ipampa ticquilnamiquiz, ca moyetztica in Dios Tetâtzin, aquin ticmotlatlauhtiliz ma mitzmopalehuili inic àmo tlen âmo qualli ticquilnamiquiz.	
P. ¿Ihuan in no camac tlenicpampa nicmachiotia?	
R. Ipampa ticquilnamiquiz, ca moyetztica in Dios Ipiltzin, aquin ticmotlatlauhtiliz ma mitzmopalehuili inic àmo tlen àmo qualli ti quihtoz.	
[Pag. 2] P. ¿Auh in nelpan tlenicpampa nicmachiotia?	
R. Ipampa ticquilnamiquiz, ca moyetztica in Dios Espìritu Santo, aquin ticmotlatlauhtiliz ma mitzmopalehuili inic âmo tlen àmo qualli ticchihuaz.	
P. ¿Ihuan tlenicpampa nicmachiotia nixqua itzintlan nelpan, ihuan in omen ahcol?	
R. Ipampa ticquilnamiquiz ca om moyetztica zace huelnelli Teotl, aquin ticmotlatlauhtiliz ma mitzmopalehuili inic ticmoyectequipanilhuiz in Yehuatzin ica nochi in moyollo.	
Explicacion à cerca de las ueinte y quatro preguntas que se hacen sobre los principales Misterios de la Fè y obligaciones del Cristiano, segun el orden que trae el Catecismo impreso en mexicano para la instruccion de los Indios.	
Primera pregunta.	
P. ¿Ma xinechilhui quezquintin in Teteô?	
R. Zàce huelnelli Teotl.	
[Pag. 3] Su explicacion.	
P. ¿Amo om metzticate omentin, nozo ocachi Têtêo?	
R. Amontzin.	
P. ¿Tleica?	
R. Ipampa yuhqui techmomachtilia in tlaneltoquiliztli Santa Fè: ihuan ipampa ce Teotl tlanahuatizquia cen tlamantli, ihuan occe occen tlamantli, tlen ica nochtin in tlaltîcpactlacâ motlapololtizquiâ, in tlacâmo ometztiezquia in Totecuio Dios izeltzin, tlen huel itetzincopohui in Yehuatzin.	
Segunda pregunta.	
P. ¿Campa moyetztica in Teotl?	
R. Ilhuicac, tlaltîcpac, ihuan nohuian moyetztica.	
Su explicacion.	
P. ¿Quenami metztica in Totecuio Dios ompa ilhuicac?	
R.Quenami itech itlazômahuiz chantzinco, campa quimottiliâ nochtin in ilhuiccachanehque, ompa metzticate.	
P. ¿Ihuan nican tlalticpac ahuel ticmotilizque in Totecuio Teotl?	
[Pag. 4] R. Amotzin; ca zan ixquich ticmoneltoquitia moyetztica nican, ihuan ahuel ticmotilizque. Quenami îcquac tehuatl tica mochan, ihuan ompa timotlatia, ompatica, ihuan âmo aquin mitzitta; zan noyuhqui moyetztica in Totecuio Dios nican tlalctîcpac, ihuan àmo aquin qui mottilia: ipampa nican techmotlatililia in itlazômahuiz xayacatzin, tlen àmo quimochihuilia ompa ilhuicac.	
P. ¿Tleica tiquihtoâ moyetztica in Totecuio Dios nican tlaltîcpac ihuan nohuian?	
R. Ompa nicneltoca quenami cristiano, in Totecuio Dios quimomaquilia iniyeliz in nochi in ixquich in quexquich tlachihualli, ihuan nochi quimottilihtica, ihuan nochi qui  mocuitlahuitica. Quenami îquac te ticmocuitlahuia ze ixtla huatl, hueliz tiquihtozque tica oncan ica in motlachializ itech nochi ixtlahuatl, zan noyuhqui, ihuan ocachi qualli moyetztica in Totecuio Dios nican tlaltîcpac ihuan nohuian.	
[Pag. 5] P. ¿Ihquacon moyetztica in Totecuio Dios itech in tletl?	
R. Moyetztica, ihuan àmo motlatitzinoa, moyeztica itech in atl, ihuan àmo mopaltitzinoa; moyetztica ipan tlalli, ihuan àmo mopalanaltia; moyetztica ipan ehecatl, ihuan âmo ihiomiqui: quenami in tonal calaqui itech in tletl, ihuan àmo tlatla; calaqui itech atl, ihuan àmo mopaltia; caliqui itech tlalli, ihuan àmo palani; calaqui itech in ehecatl, ihuan àmo ihiomiqui; zan noyuhqui, ihuan ocachi qualli moyetztica in Totecuio Dios itech in nochi in ixquich in quexquich tlachihualî, ihuan àmo tlen quimihiyohuiltia.	
Tercera pregunta.	
P. ¿Aquin oquimochihuili in ilhuicatl ihuan in tlalticpactli?	
R. Yehuatzin in Totecuio Teotl.	
Su explicacion.	
P. ¿Ica tlen oquimochihuilitzino?	
[Pag. 6] R. Atle itechpa.	
P. ¿Ihuan quenin oquimochihuilitzino?	
R. Zan ica in huel huei ihuelitilitzin quimopielitzinoa ipan nochi in ixquich in quexqui tlachihualli. Quenami ihquac ze Tetàtzin quintequitia inpilhuan, yehuan in coconê quichihuâ in tequitl, ihuan tetàtzin, zan tlanahuatia; nozo ocachi qualli, quenami ze hueliz quitlapoz ixtololô, ihuan quitzaquaz ica huelitiliztli, quipia inic quichihuaz inin tlamantli; zan noyuhqui in Totecuio Dios oquimochihuilitzino in ilhuicatl, ihuan in tlactîcpatli, zan ica initlazomahuiz tlâtoltzin, ihuan ica initlazomahuiz huelitilitzin.	
P. ¿Tlen in Totecuio Dios àmo quinmopielitzinoa imatzin?	
R. Amotzin, ihuan nochi quimochihuilitzinoa: àmo quimopielia ixtololôtzin, ihuan nochi quimotilia: àmo quimopielia icamactzin, ihuan nochi quimitalhuitzinoa: àmo qui mopielia inacaztzin, ihuan nochi quimocaquitia.	
[Pag. 7] P. ¿Tlen, in Totecuio Dios àmo quimopielia itlacayotzin?	
R. Quenami Teotl amotzin, quenami oquitzintli quema quimopielia itlacayotzin.	
Quarta pregunta.	
P. ¿Ac Yehuatzin in Teotl Dios?	
R. Yehuatzin in Teoyeitiliztli Santìsima Trinidad.	
Su explicacion.	
P. ¿Cuix in Smâ. Trinidad Teotecuio Dios?	
R. Quemàcatzin, ihuan in Totecuio Dios Smâ. Trinidad: ipampa nochi zancè.	
Quinta pregunta.	
P. ¿Ac Yehuatzin in Teoyeitiliztli Santìsima Trinidad?	
R. Yehuatzin in Dios Tetâtzin, ihuan in Dios Ipiltzin, ihuan in Dios Espìritu Santo, yeintintzitzin Teotlacatzitzintin ihuan zance huelnelli Teotl.	
Su explicacion.	
P. ¿Ihuan quenin hueliz metztiezque yeintintzitzin Teotlacatzitzintin, ihuan zance huelnelli Teotl?	
[Pag. 8] R. Quenami itech ce totoltetl catqui yei tlamantli, itzaca, in iztaca, ihuan icoztica, auh zance totoltetl onca; zan noyuhqui moyetzticate yeintintzitzin teotlacatzitzintin ihuan zance huelnelli Teotl.	
Sexta pregunta.	
P. ¿In Tetâtzin cuix Teotl?	
R. Quemàcatzin.	
Septima pregunta.	
P. ¿In Ipiltzin cuix Teotl?	
R. Quemàcatzin.	
Octaua pregunta.	
P. ¿In Espìritu Santo cuix Teotl?	
R. Quemàcatzin.	
Nouena pregunta.	
P. ¿Cuix yeintin in Teteo?	
R. Amotzin, can zan cè huelnelli Teotl: manel metzticate yeintintzitzin Teotlacatzitzintin itetzinco in Teotl, zan cè huelnelli Teotl mehuiltîtica: ipampa zan huel izeltin in inteoyelitzin quimopielia.	
[Pag. 9] Sus explicaciones.	
P. ¿In Tetâtzin cuix zenhuelitini?	
R. Quemàcatzin.	
P. ¿In Ipiltzin cuix zenhuelitini?	
R. Quemàcatzin.	
P. ¿In Espìritu Santo cuix zenhuelitini?	
R. Quemàcatzin.	
P. ¿Cuix yeintin in zenhuelitinimê?	
R. Amotzin, ca zanceltzin zenhuelitini.	
P. ¿In Tatâtzin cuix Teyocoyani?	
R. Quemacàtzin.	
P. In Ipiltzin cuix Teyocoyani?	
R. Quemàcatzin.	
P. ¿In Espìritu Santo cuix Teyocoyani?	
R. Quemàcatzin.	
P. ¿Cuix yeintin in Teyocoyanimê?	
R. Amotzin, ca zance in Teyocoyani.	
P. ¿Ihquacon nochi tlen itechpohui in Dios Tetâtzin, itechpohui in Dios Ipiltzin, ihuan itechpohui in Dios Espìritu Santo?	
R. Quemàcatzin, ca zan ixquich cen tlamantli âmo intechpohui in nochtin in yeintin Teotlacatzitzintin.	
[Pag. 10] P. ¿Catle ye?	
R. In iyeliz Tetâtzin, in iyeliz Ipiltzin, in iyeliz Espìritu Santo.	
P. ¿Tlen, âmo yeintin Tetatzitzin, âmo yeintin Tepilhuantzitzin, âmo yeintin Espìritu Santomê?	
R. Amotzin, ca zance Tetâtzin, zance Ipiltzin, ihuan zance Espìritu Santo.	
P. ¿In Dios Tetâtzin omopehualtitizino?	
R. Amotzin.	
P. ¿Ihuan Dios Ipiltzin omopehualtitzino?	
R. In Dios Ipiltzin omotlacatilitzino itechcopatzinco inimahuiz ixtlaixâcicaittalitzin in Dios Tetâtzin.	
P. ¿Quenin omotlacatilitzino in Dios Ipiltzin itechcopatzinco inimahuiz ixtlamachilitzin in Tetâtzin?	
R. Quenami tlacati mo xayac itech atl, îquac itech timotta.	
P. ¿Ihuan in Dios Espìritu Santo omopehualtitzino?	
[Pag. 11] R. In Dios Espìritu Santo omoquixtitzino itechcopatzinco in Dios Tetâtzin, ihuan in Dios Ipiltzin.	
P. ¿Quenin omoquixtitzino in Dios Espìritu Santo itechcopatzinco in Dios Tetâtzin, ihuan in Dios Ipiltzin?	
R. Ipampa Dios Tetâtzin ihuan Dios Ipiltzin mo zepantlazotla; ihuan inin Tetlazotlaliztli qui mopielitzinoa in Dios Tetâtzin ihuan in Dios Ipiltzin, inon motocayotitzinoa Dios Espìritu Santo.	
P. ¿Auh intechcopatzinco in yeintintzitzin Teotlacatzitzintin àmo aquin quimoyacatilia in occetzin?	
R. Amotzin: ipampa intechcopatzinco in yeintintzitzin Teotlacatzitzintin àmo aquin ocachi huei, àmo aquin ocachi tepiton, ipampa aic quemmam omopehualtitzino in Totecuio Dios. Amo quenami in ta animatzin, pehua, ihuan àmo tlamiz; in Totecuio Dios àmo quemmam omopehualti, ihuan àmo quemmam motlamitiz, ihuan ipampa on àmo aquin in Yehuantzitzin quimmoyacatilia.	
[Pag. 12] P. ¿Campa moyetztica in Dios Tetâtzin, ompa moyetztica in Dios Ipiltzin, ihuan ompa moyetztica in Dios Espìritu Santo?	
R. Quemàcatzin, ipampa zance Teotl ica yei Teotlacatzitzintin: quenami campa catqui in momâ, ompa ca in momâpil, ihuan campa ca in momahpil, ompa ca in momà; zan noyuhqui campa moyetztica in Teotl ompa moyetzticate in yeintin Teotlacatzitzintin, ihuan campa moyetzticate in yeintin Teotlacatzitzintin ompa moyetztica in Teotl: ihuan quenami nohuian moyetztica in Teotl, nohuian moyetzticate in yeintin Teotlacatzitzintin.	
P. ¿Ihuan ihquac ayamo oquimochihuiliaya in Totecuio Dios in ilhuicatl ihuan in tlalticpactli, campa ometzticatca in Yehuantzin?	
R. Hueli itechtzinco in Yehuatzin izeltzin.	
P. ¿Tlen quîtoznequi itechtzinco in huel Yehuatzin izeltzin?	
[Pag. 13] R. Quîtoznequi, inic metztiez in Totecuio Dios, àmo itechtzinco monequi metztiez ilhuicac nozo tlalticpac; ca nochi inin oquimochihuili topampatica. Quenami ihquac ce tototzintli patlani, àmo ca itech ilhuicac, àmo ca itech tlalticpac, zan ye nênemi campa quinequi; zan noyuhqui inic metztiez in Totecuio Dios àmo monequi ilhuicatl, àmo monequi tlactîcpactli; ihuan inon quîtoznequi moyetztica itechtzinco huel Yehuatzin izeltzin, ihuan inomatzinco Yehuatzin izeltzin.	
Decima pregunta.	
P. ¿Intechcopatzinco in yeintintzitzin Teotlacatzitzintin ac Yehuatzin oquitzintli omochiuhtzino?	
R. Yehuatzin inicontetl Teotlacatzintli Dios Ipiltzin, ca iniquac ye oquitzintli omochiuhtzino ticmotocayotilia Jesucristo.	
Su explicacion.	
P. ¿In Dios Tetâtzin oquitzintli omochiuhzino?	
[Pag. 14] R. Amotzin.	
P. ¿Ihuan in Dios Espìritu Santo oquitzintli omochiuhtzino?	
R. Amotzin.	
P. ¿Tla zance Teotl manel yeintin Teotlacatzitzintin, quenin zance Teotlacatzintli itoca Dios Ipiltzin, omo quichnacayotitzino, ihuan inocomentin in Dios Tetâtzin ihuan Dios Espìritu Santo àmo omo quichnacayotitzinohque?	
R. Ipampa quenami in moma ihuan in momâcpilhuan zancen tlamantli, ihuan tlatictlaquentia ce momahpil ica ce amatl, ihuan in occequintin âmo, zan ixquich inon momahpil mocahua ica in amatl, ihuan in occequintin àmo; zan noyuhqui zan ixquich ce Teotlacatzintli, itoca Dios Ipiltzin, omotlaquentitzino ica in to tlalnacayo, ihuan in ocomentin Dios Tetâtzin, ihuan Dios Espìritu Santo âmo omotlaquentitzinoque ica in to tlalnacayo.	
[Pag. 15] Undecima pregunta.	
P. Ac Yehuatzin in Jesucristo.	
R. ¿Yehuatzin in huelnelli Teotl, ihuan huelnelli oquitzintli?	
Su explicacion.	
P. ¿Ica inin huelnelli Teotl ihuan huelnelli oquitzintli mochihua nozo quiza ome personas?	
R. Amo, zance persona Teoquitzintli: quenami ica in to yolia ihuan ica in to tlalnacayo on mochihua nozo on quizà ce persona tlacatl, zan noyuhqui ica Teotl ihuan ica tlacamanilotl on mochihua ce persona Teoquitzintli, motocayotitzinoa Jesucristo.	
Duodecima pregunta.	
P. ¿Campa omoquichnacayotitzino in Dios Ipiltzin?	
R. Ichpochxilantzinco in Santa Maria, i tlamahuizoltica in Espiritu Santo, auh ca huelnelli zenmâzitica ichpotzintli, ihuan Dios inantzin omocauhtzino.	
[Pag. 16] Su explicacion.	
P. ¿Tlen quîtoznequi omo oquichnacayotitzino in Dios Ipiltzin ichpochxilantzinco in Santa Maria itlamahuizoltica in Espìritu Santo?	
R. Quîtoznequi, ica in huei ihuelitilitzin in Dios Espìritu Santo omochiûtzino ichpochxilantzinco in Maria  Santìsima ce teizahuîca tlacamanilotzintli, tlacayo ihuan i yolia, in oquimocetili in Dios Ipiltzin, ihuan ipampa on moyetztica huelnelli Teotl ihuan huelnelli oquichtzintli.	
P. ¿Tlen quîtoznequi auh ca huenelli zen màzitica ichpotzintli?	
R. Ca quîtoznequi in Maria Santìsima aic quemman oquimopolhuilitzino in imahuiz ichpochyotzin.	
P. ¿Tlen in Maria Santìsima otztliticatca, ihuan ichpotzinlti omocauhtzino?	
[Pag. 17] R. Quemàcatzin, ipampa in Maria Santìsima aic quemman oquimixmachiti oquichtli; ca in imahuiz conetzin oquimopielitzino ica in i tlamahuizoltzin in Dios Espìritu Santo, àmo aca oquichtli itlachihualiztica.	
P. ¿Tlen quîtoznequi ihuan Dios inantzin omocauhtzino?	
R. Quîtoznequi, ca in Maria Santìsima moyetztica huelnelli inantzin in Totecuio Jesucristo, ipampa in inacayotzin quimopielia in Totecuio Jesucristo, in Maria Santìsima oquimomaquilitzino.	
P. ¿Ihuan îquac omopilhuali in Maria Santìsima, ichpotzintli omocauhtino?	
R. Quemàcatzin, ipampa in Maria Santìsima àmo omopilhuali quenami nochtin incihuâ, zan tel quenami in atl quipanahuia ce tlaquemitl, ihuan àmo quitzomonia: nozo quenami in Tonal quipanahuia in tehuilotl, ihuan àmo quitlapana, zan noyuhqui in Totecuio Jesucristo oquimpanoltitzino in i xilantzin in Maria Santìsima ihuan huel cenmâzitica oquimocahuilitzino.	
[Pag. 18] P. ¿Ihuan zatepan ihquac ye omotlacatilitzino in Totecuio Jesucristo, zemîcac ichpotzintli omocauhtzino in Maria Santìsima?	
R. Quemâcatzin, ipampa aic oquimixmachiti tlacatl.	
P. ¿Tla in to tlazomahuiz nantzin aic oquimixmachiti tlacatl, tleica omonamicti inahuatzinco in Santìsimo Patriarca Señor San Josè?	
R. Ipampa in altepetl àmo oquimatia inin huei graciatzin in Dios Espiritu Santo oquimochihuilitzino in Maria Santìsima, ihuan ipampa on inintlatoca Zoapil Santa Maria oquimopolhuilizquia in i mahuitzotzin: ipampa nochi in altepetl oquîtozquia: ¿Quenin ca otztli tlacàmo quipia itlahuical? Ihuan ipampa on omonamicti inahuactzinco in Señor San Josè; amo ipampa omixmachitzinohque.	
[Pag. 19] P. ¿Tla in Maria Santìsima aic oquimixmachiti oquichtlacatl, quenin omochiûzino in inacayotzin in i conetzin ichpochxilantzinco?	
R. Quenami îquac tê tictemaca ce quahuitl, in ica mitz chihuiliz ce quauhxinqui carpintero ce Santo ica itzontecon, ima, ihuan icxi, ihuan nochi tlen quipia ce tlacatl; zan noyuhqui in Maria Santìsima oquimotemomaquili in tlen ica ticchihualô; ihuan Espìritu Santo ica in i huelitilitzin oquimochihuilitzino itech, ichpochxilantzinco in Santa Maria inin mahuiztic tlacamanilo inacayo ihuan i yolia.	
Decima tercia pregunta.	
P. ¿Tlen ipampa oquitzintli omochiuhtzino in Dios Ipiltzin?	
R. Ipampa ic otechmomaquixtilizquia in titlâtlacoanime.	
Su explicacion.	
P. ¿Tlen quîtoznequi, ic otechmomaquiztilizquia in titlâtlacoanime?	
[Pag. 20] R. Quîtoznequi, ca in Totecuio Jesucristo oquimotlaxtlahuili topampatica, tlen tehuantin aic quemman otihuelitizquia tictlaxtlahuazque.	
P. ¿Tlen oquimotlaxtlahuili topampatica in Totecuio Jesucristo?	
R. In tlàtlacoli.	
P. ¿Tleica in tehuan aic quemman otihuelitizquia tictlaxtlahuazque in Tlâtlacoli?	
R. Ipampa in tlâtlacol tlamelaûqui quimotlâtlacalhuilia in Totecuio Dios: ihuan quenin in tehuan àmo ticpia huelitiliztli inic ticyolozehuizque in Teotl, omonequia ce quimopielizquia inin huelitiliztli; ihuan quenami zan ixquich in Totecuio Jesucristo quimopielitzinoa inin huelitiliztli, zan ixquich in Yehuatzin oquimoyolzehuili in Teotl topampatica: ihuan inon quîitoznequi otechmomaquixtili.	
P. ¿Ihuan tleica zan ixquich in Totecuio Jesucristo quimopielitzinoa inin huelitiliztli?	
[Pag. 21] R. Ipampa zan ixquich in Totecuio Jesucristo moyetztica huelnelli Teotl, ihuan huelnelli oquitzintli: quenami oquitzintli omotlayohuiltitzino ihuan omomiquilitzino, auh quenami Teotl oquimomaquilitzino, miec patiyotl ini miquilitzin, ihuan îcon oquimoyolzehuili in Teotl topampatica. Ihuan ipampa on zan ixquich in Totecuio Jesucristo quimopielitzinoa inin huelitiliztli, ihuan tehua àmo. Quenami îquac ze teconeuh quitehuiquilia cequi tomin, ihuan àmo quipia tlen ica qui tlaxtlahuaz, i tâtin qui tlaxtlahua ipampatica; zan noyuhqui in Totâtzin Jesucristo oquimotlaxtlahuilitzino topampatica, tlen tehuantin aic quemman otictlaxtlahuazquia.	
Decima quarta pregunta.	
P. ¿Tlen oquimochihuilitzino in Totecuio Jesucristo nican tlalticpac inic otechmomaquixtilizquia?	
[Pag. 22] R. Topampa omotlayohuiltitzino itlâtocayopan in Poncio Pilato, quauhnepanoltitech omomazoaltiloc, omomiquili, ihuan otococ, omotemohui mictlan ei ilhuitica omonohmaizcalitzino, omotlecahui ilhuicac, imayecampatzinco initlazomahuiz tâtzin incenhuelitini Dios mehueltitica, auh ompa hualmehuitiz quinmotlatzontequililiquiuh in yolquê, ihuan in mimicquê.	
Su explicacion.	
P. ¿Tlen quîtoznequi topampa omotlayohuiltitzino?	
R. Quîtoznequi, ca quenami cequintin Angelôsme oquimotlâtlacahuilique in Teotl, zan noyuhqui noch in têhuan, ihuan ipampa in àmoqualtin Angelosme intoca tlahuelilôque, àmo omotlayohuiltitzino in Totecuio Jesucristo, ihuan ipampa in tehuan quema.	
P. ¿Tlen quîtoznequi itlâtocayopan in Poncio Pilato omotlayohuiltitzino in Totecuio Jesucristo?	
[Pag. 23] R. Quîtoznequi, ca îquac in Pilato ocatca tequihuâ Gobernador, ica ini itlanahuatil oquimohuitequilihque, ihuan oquimomictilihque in Totecuio Jesucristo.	
P. ¿Tlen quîtoznequi quauhnepanoltitech omomazoaltitoc in Totecuio Jesucristo?	
R. Ca quîtoznequi, in Totecuio Jesucristo oquimozohuilihque itech in Santisima Cruz, quenami axcan ticmottilia Teopan, nozo tochan, in tla ompa ticmopielia ze Santo Cristo.	
P. ¿Tlen quîtoznequi omomiquili Yehuatzin?	
R. Quîtoznequi, ca in animatzin in Totecuio Jesucristo oqui cahua inacayotzin, quenami axcan in to anima qui cahua to nacayo îquac ti momiquilia; ihuan inon ipampa oquimonequilti; àmo quenami tehuan ma ticnequican, ma câmo ticnequican huelica timiquizque, auh in Totecuio Jesucristo amo, ca omomiquili ipampa oquimonequilti.	
[Pag. 24] P. ¿Tlen quîtoznequi ihuan otococ in Totecuio Jesucristo?	
R. Quîtoznequi, ca îquac omomiquilitzino in Totecuio Jesucristo, in i tlazomahuiz nacayotzin Yehuatzin oquimotoquilihque itech ze miquitecochtli, itechopohuiaya ze mahuiztic tlacatzintli itoca Jose Arimatea.	
P. ¿Tlen quîtoznequi in Totecuio Jesucristo omotemohui mictlan?	
R. Quîtoznequi in iniyolia in Totecuio Jesucristo ica nochi in i teoiyelitzin omotemohuitzino mictlan.	
P. ¿Tlen, in inacayotzin Yehuatzin Jesucristo àmo omotemohuitzino mictlan?	
R. Amotzin, ca omocauhtzino ica nochi in i teoiyelitzin itech in santo sepulcro, campa oquimotoquilihca in i nacayotzin in Totecuio Jesucristo.	
P. ¿Tlen in Totecuio Dios aic quemman oquimocahuilitzino in i nacayotzin, in i yolia, in Totecuio Jesucristo?	
[Pag. 25] R. Amotzin, manel in i nacayotzin ihuan in i yolia in Totecuio Jesucrsito omoxelôque, nozo omocahûque îquac omomiquilitzino Yehuatzin Jesucristo; in Totecuio Dios aic quemman oquimocahuilitzino yon tlamanixti in i nacayotzin ihuan in i yolia. Quenami in tehueliz ti momaquitzquiz, ihuan hueliz ticmomacahcâhuaz, ihuan âmo ticcahua in moma, zan in moma motzitzquia ihuan mocahcahuâ; zan noyuhqui in i nacayotzin ihuan in i yolia in Totecuio Jesucristo omocahcauhque îquac omomiquilitzino, ihuan omozetilîque îquac omonômaizcalitzino; auh in Totecuio Dios aic oqui mocahuilitzino yon tlamanixti.	
P. ¿Tlen oquimochihuilito in i yolia in Totecuio Jesucristo ompa mictlan?	
R. Oquinmoquixtilito in animas in yolia in Qualtin Tetâhuan, ompa oquimochilîticatca in ì tlazomahuiz hualialitzin.	
[Pag. 26] P. ¿Ihuan tlen, inînque in Qualtin Tetâhuan ocatca itech inon mictlan, campa cate in âmoqualtin omomiquilihque temictianitlâtlacolpan?	
R. Amotzin, ca in mictlan catqui quenami ce callinauhpanxêxelîuhtoc, ce campa cate in pipiltzitzintin omomiquilihque ihuan àmo omoquaatequilihque; occe campa cate in aquîquê momaquiliâ ica in gracia ihuan itla tlamazehualiz penitencia qui tehuiquiliâ ihuan intla ye oquixtlauhquê ompa niman tlêcoa ilhuicac: occe calli campa cate aquîquê miqui temictiani tlâtlacolpan, ininque on, aicquemman quizazque: ihuan occe calli campa ocatca in Qualtin Tetâhuan quenami itech ze deposito, ihuan nican omotemohuitzino in i yolia in Totecuio Jesucristo inic oquinmoquixtilizquia inînque in Qualtin Tetâhuan.	
P. ¿Tlen aquin yauh mictlan hueliz quizaz?	
[Pag. 27] R. Aquin miqui temîctiani tlaltlacolpan, nozo ica in tlâtlacol peuhcayol itoca pecado original, aic quemman quizaz; ihuan quenami in Qualtin Tetâhuan omomiquilihque ica in tequaltiayatzin gracia, ipampa on oquinmoquixtili in Totecuio Jesucristo.	
P. ¿Tla omomiquilihque ica in gracia, îquacon tleica omohuicaquê ompa mictlan?	
R. Ipampa ayamo mo tlapoaya in ilhuicatl.	
P. ¿Ihuan aquin oquitlapo in ilhuicatl?	
R. In Totecuio Jesucristo.	
P. ¿Quenin oquitlapo in ilhuicatl in Totecuio Jesucristo?	
R. Ipampa ica in i miquilitzin oquimoyolcehuili in Totecuio Dios, ihuan ica on otechmotlapolhuili in ilhuicatl, îquac omo tlehcahui Yehuatzin ompa.	
P. ¿Tlen quîtoznequi ei ilhuitica omonomaizcalitzino in Totecuio Jesucristo?	
[Pag. 28] R. Quîtoznequi, ca in Totecuio Jesucristo ipam yei ilhuitl omozcalitzino Viernes Santo îquac omomiquilitzino ce, Sabado ome, Domingo yei iquacon omonomaizcalitzino huelnelli Teotl ihuan huelnelli oquitzintli. Amo quenami tehuan axcan timiquî, ihuan îquac à ciz in tetlatzontequililiz ilhuitl iquacon ti mozcalizque; in Totecuio Jesucristo àmo, ca zan ixquich yei ilhuitl miccatzintli ometzticatca.	
P. ¿Tlen quîtoznequi omotlêcahui ilhuicac in Totecuio Jesucristo?	
R. Quîtoznequi, ca Totecuio Jesucristo, îquac omonômaizcalitzino, omotlêcahui ilhuicac huelnelli Teotl, ihuan huelnelli oquitzintli.	
P. ¿Iquacon no ihuan in i nacayotzin in Totecuio Jesucristo omotlêcahui ilhuicac?	
R. Quemâcatzin, ipampa omotlêcahui ilhuicac huelnelli Teotl ihuan huelnelli oquitzintli.	
[Pag. 29] P. ¿Ihuan niman îquac omonômaizcalitzino in Totecuio Jesucristo omotlehcahui ilhuicac Yehuatzin?	
R. Amotzin, ca opanôque ompoallil ilhuitl,	
P. ¿Tlen oquimochihuiliaya îquacon?	
R. Oqui moteixpantiliaya quenami huelnelli omonômaizcalitzino, ihuan ipampa on occepa omotlaqualtitzino innahuactzinco in Santos Apostoles, ihuan zatepan îquac ye oquitlami in i tlazomahuiz tequitzin nican tlalticpac, îquacon omotlêcahui ilhuicac.	
P. ¿Tlen quîtoznequi, in Totecuio Jesucristo mehuiltitica imayeccampatzinco in itlazomahuiz tatzin incenhuelitini Dios?	
[Pag. 30] R. Quîtoznequi, ca in Totecuio Jesucristo quenami Teotl quimopielitzinoa ze ilhuicanecuiltonoltzin inahuactzinco in Dios Tetâtzin ihuan Dios Espìritu Santo; ihuan quenami oquitzintli quinmocempanohuilia in nochtin ilhuicac chanêque; ihuan ipampa on moyetztica ilhuicac in Totecuio Jesucristo inic oquitzintli quenami ze Tlâtocatzintli Rey ipan nochi zemanahuac. Quenami nican tlaltîcpatl ze Tetâtzin moyeyantia tlâcpac, ihuan inipilhuan moyeyantia tlatzintlan, zan noyuhqui in Totecuio Jesucristo moyeyantitzinoa ompa ilhuicac quinmopanahuilia in nochtin ilhuicacchanequê; ihuan nochi inin quîtoznequi imayecampatzinco in itlazomahuiz tâtzin cenhuelitini Dios mehueltitica in Totecuio Jesucristo.	
P. ¿Tlen quîtoznequi, auh inic ompa ilhuicac hualmehuitiz in Totecuio Jesucristo quimmotlatzontequililiquiuh in yolquê ihuan in mimicquê?	
[Pag. 31] R. Quîtoznequi, ca inîquac àciz intetlatzontequililiz ilhuiltl, hualmoicatzinoz nican tlalticpac in Totecuio Jesucristo huelnelli Teotl ihuan huelnelli oquitzintli.	
P. ¿Tlen quimochihuiliquiuh?	
R. Tech mîtlanililiquiuh cuenta itech cacopa nochi in tlen qualli, ihuan tlen amoqualli oticchiuhque, ihuan tlen qualli amo oticchiuhque ipampa in to tlatzihuiliz; ihuan nochi inin mochihuaz in imixpan nochtin tlâcâ, ihuan zihua; in inqualtin mo pahpacquiltiezquê ica inin cuenta, ihuan in àmoqualtin pinauhtiezque.	
P. ¿Tlen îquac axcan ze miqui, àmo quitemaca i cuenta inahuactzinco in Totecuio Dios?	
[Pag. 32] R. Quemàcatzin, auh inon cuenta totechpohui zecentetl îquac timiqui; ihuan inon occe cuenta itechpohui nochi in zemanahuac tlacatl. Quenami axcan itech ze hacenda cezentlaquehualli quitemaca i cuenta, ihuan iquac tlami in xihuitl mochihua ze cuenta huei inimixpan nochtin, inic moteixpantiz aquin tetlahuiquilia, ihuan aquin àmo tetlahuiquilia: zan noyuhqui in tehuan cezen îquac timiqui tictemacâ to cuenta, ihuan îquac tlamiz in tlalticpactli, mochihuaz in cuenta huei inic momatiz aquin tetlahuiquilia, ihuan aquin àmo tlen quitehuiquilia.	
P. ¿Iquacon ipan inon ilhuitl nicmatiz nochi in tlen oquichiuhque in nochtin nohuampohuan?	
R. Quemàcatzin, ihuan nochtin in mohuampohuan quimatizque nochi in tlen te oticchiuh.	
P. ¿Tlen ocachi momatiz ipan inon ilhuitl?	
[Pag. 33] R. Momatiz tlen nican tlalticpac panoa, ihuan ahuel ticazicamatia: quenami tleica cequintin mo cocoâ, ihuan occequintin àmo; cequintin quipia miec tomin, ihuan occequintin àmo; cequintin tlanahuatia, ihuan occequintin tetlacamatia; ihuan nochi quexquich nican panoa, ihuan àmo momati tleica yuhqui mochihua; ipan inon ilhuitl ticâcicamatizque.	
Decima quinta pregunta.	
P. ¿Iquac quâuh nepanoltitech omimiquili in Totecuio Jesucristo, cuix omomiquili inic Teotl nozo inic oquitzintli?	
R. Amo omomiquili inic Teotl, ca zan ixquich inic oquintzintli omomiquili.	
Su explicacion.	
P. ¿Tla in Totecuio Jesucristo huelnelli Teotl ihuan huelnelli oquitzintli, quenin zan ixquich inic oquitzintli omomiquili; ihuan àmo omomiquili inic Teotl?	
[Pag. 34] R. Quenami îquac ze tepoztli xotlatica, huelnelli tepoztli ihuan huelnelli tletl, ihuan ihquac zehui, miqui in tletl, ihuan àmo miqui in tepoztli; zan noyuhqui in Totecuio Jesucristo moyetztica huelnelli Teotl ihuan huelnelli oquitzintli, ihuan îquac omomiquilitzino, omomiquili quenami oquitzintli, ihuan àmo omomiquili quenami Teotl.	
Decima sexta pregunta.	
P. ¿Auh îquac miqui in tlalticpatl tlacatl, cuix ihuan miqui in iyolia?	
R. Amotzin, ca zan ixquich miqui in itlalnacayo.	
Su explicacion.	
P. ¿Quenin àmo miqui in to yolia, ihuan miqui in to tlanacayo?	
R. Quenami îquac zehui ze candela, miqui in tlanextli nozo in tlalhuilli, ihuan àmo miqui in candela; zan noyuhqui îquac miqui in tlalticpatl tlacatl, àmo miqui in i yolia, ca zan ixquich in itlalnacayo miqui.	
[Pag. 35] Decima septima pregunta.	
P. ¿Cuix zemîcac miqui in itlalnacayo?	
R. Amotzin, ipampa ca îquac âciz in tetlatzontequililiz ilhuitl, occepa mozetiliz in inacayo ihuan in i yolia inic mozcaliz ihuan zemîcac yoliz.	
Su explicacion.	
P. ¿Tleica àmo zemîcac miqui in to tlalnacayo?	
R. Ipampa yuhqui quimonequiltia in Totecuio Dios; ihuan ipampa in to tlanacayo oquipalehui in to yolia inic oquichihuazquia tlen qualli, ihuan tlen àmo qualli: ipampa on huelica quiihiyohuiz in tecoco in tetolini in to tlalnacayo ompa mictlan, tla oqui palehui in to yolia inic oquichihuazquia tlen àmo qualli, nozo mo paquiltîtiez ica in to yolia ompa ilhuicac, tla oquipalehui inic oquichihuazquia tlen qualli.	
[Pag. 36] Decima octaua pregunta.	
P. ¿Campa yazque in qualtin îquac miqui in tlalnacayo?	
R. Ompa ilhuicac, inic zemîcac mopahpaquiltitiezque, mo zehuitiezque, ipampa oquimopielihque in i tenahuatiltzin in Dios.	
Su explicacion.	
P. ¿Tlen quîtoznequi ilhuicatl?	
R. ¿Quîtoznequi ce huei mahuiztic caltzintli campa tictottilizque in Totecuio Dios quenami Yehuatzin moyetztica. Ompa àmo onca tecôcocayotl, ca nican tlalticpac mihiyohuia: ompa àmo aquin amiqui, àmo aquin mayana, àmo aquin zecui, àmo aquin mococoa: ompa àmo aquin tech huitequiz, àmo aquin tech tzacuaz teilpiloyan, àmo aquin tech tzacuaz teilpiloyan, àmo aquin tech quixtiliz tlen toaxca, àmo aquin tech cocoliz, àmo aquin tech huihuicaltiz, zacemi maniquîto, ompa onca nochi tlen qualli ticnequiz, ihuan nochi inin pahpaquiliztli zemîcac ticmazehuazque.	
[Pag. 37] P. ¿Ihuan niman yahui in to tlalnacayo ompa ilhuicac, tlayectiliztica otimicquê?	
R. Amotzin, ca inon mochihuaz îquac àciz in tetlatzontequililiz ilhuitl: quenami àmo yahui niman axcan ompa mictlan in to tlalnacayo, in tla àmo qualli otimicque, ca no ihuan yaz îquac àciz in huei tetlaltzontequililiz ilhuitl.	
Decima nona pregunta.	
P. ¿Auh in i yolia in àmo qualtin campa yazque?	
R. Ompa mictlan yazque, campa nochipa zemîcac quîihiyohuizque in tecoco tetolini, ipampa àmo oquipixque in itenahuatiltzin in Dios.	
Su explicacion.	
P. ¿Tlen quîtoznequi mictlan?	
[Pag. 38] R. Ca quîtoznequi ze huei teilpiloyan, campa aic, aic mottaz in Totecuio Dios: campa zemîcac tlatlazque in àmo qualtin, campa zemîcac amiquizque, mayanazque, zemîcac mo cocolizque, mo mictitiezque, ihuan motelchiuhtiezque; inic zacepa ni quîtoz, mictlan quîtoznequi ce yeyantli, campa onca nochi quexquich tecôcocayotl in Totecuio Dios quimonequiltia huetziz ipan in mictlanchanêque, ipampa àmo oquipixque in i tlanahualtiltzin.	
P. ¿Iquacon aic motlapoz inin teilpoloyan, inic quizaz aquin ompa?	
R. Nelli aic motlaploz; zan zemîcac tlailiyohuiz ompa; quenami zemîcac mopahpaquiltitiez ilhuicac aquin ompa yahui.	
P. Ne nicatquî onca tetlechipahualoyan itoca Purgatorio. ¿Tlen quîtoznequi Purgatorio?	
[Pag. 39] R. Quîtoznequi ce teilpiloyan campa yahuî in inyolia in tlacâ gracia ipa[--] miquî, quitehuiquilîtihuê itla tetla[--]zacuiltiliztli ipampa in tlâtlacol; za quentlamî tlaxtlahuâ, in ye ochip[--]hualoquê ica in tletl, onca itech niman quizâ, ihuan yahuê ilhuica.	
P. ¿Ihuan tehuan nican tlacticpac huel tiquin palehuizquê iniqui on ca axcan ompa Purgatorio, inic îzîuh[--] quizazquê, ihuan yazquê ilhuicac?	
R. Quemàcatzin, ihuan ipampa on t[--] quin chihuiliâ, nozo tiquin caquil[--] Misas, tiquin chihuiliâ Rosarios, Responsos, tiquin tlaliliâ candela, tiqu[--] quixtiliâ Bulas, ihuan occequi qua[--]lachihualli, inic tiquin caxaniliâ intlaihyohuiliz.	
P. ¿Ihuan in pampatica in inque yahuê mictlan, hueliz yuhqui ticch[--]huazque?	
[Pag. 40] R. Amotzin, ipampa omicque ica temictiani tlâtlacolli, ihuan inin tlâtlacolli aic, aic quin tlapopolhuiz in Totecuio Dios: ihuan quenami inique oncate Purgatorio, àmo yuhqui omicque, ipampao huelitiz tiquin palehuizque, ihuan in cate mictlan àmo. Quenami ahuelitz tic pahtizque in aquin yeomic; ihuan huelitiz ticpâtizque aquin zan mococoa.	
P. ¿Ihuan in inyolia in pipiltzitzintin ca momiquilia, in ayamo mo quaatequia, campa yazque?	
R. Ompa yazque Limbo, campa zemîcac yezque.	
P. ¿Tlen quîtoznequi Limbo?	
R. Quîtoznequi ze huei teilpiloyan, campa aic mottaz in Totecuio Dios.	
P. ¿Ihuan tla ze momiquiliâ huei, ihuan àmo moquaatequia, yaz ompa Limbo?	
[Pag. 41] R. Tla zan ixquich in tlâtlacol pehuacayotl mo tenehua pecado original qui tehuiquilia, yaz ompa Limbo; ihuan tla quipia noihuan itla temictiani tlâtlacolli, yaz mictlan.	
P. ¿Tlen quîtoznqui tlâtlacol pehuacayotl itoca pecado original?	
R. Quîtoznequi, inon tlâtlacolli oquichiuhque in to tâhuan Adan, ihuan Eva, nochintin in tèhuan ti inpilhuantzitzin ic teîtec ti tlacachihualô ihuan ic ti tlacatî.	
P. ¿Tleica ti tlacachihualô, ihuan ti tlacatî ica inin tlâtlacol pehucayotl?	
[Pag. 42] R. Ipampa in Totecuio Dios îquac oquin mochihuili in to tâhuan Adan ihuan Eva, oquin mochihuili mahuiztiquê chipahuaquê, ihuan oquin momaquili in gracia, auh îquacon oquimîtalhuitzino: tla in amèhuan anquipiazquê inin gracia axcan namechmaca, nochtin in amopilhuan tlacatizquê ica inin gracia; ihuan tlainamehuan anquipoloâ ica in tlâtlacolli, nochtin in amopilhuan tlacatizquê ica inin tlâtlacolli ihuan quenami in to tâhuan Adan ihuan Eva oquimotlâtlacalhuîque in Totecuio Dios, nochtin ti ipilhuantzitzin ti tlacatî ica inin tlâtlacolli, ihuan ipampa on mo tocayotia pehucayotl. Quenami in tla to tâhuan Adan, ihuan Eva omocahuanî chipahuâque ica in gracia in Totecuio Dios oquin momaquili, nochtin tehuan ti inpilhuan zan noyuhqui otiquizazquiâ chipahuaquê; auh quenami omo catzauhquê ica in tlâtlacol, nochtin catzahuaquê ti tlacatî.	
[Pag. 43] P. ¿Tlen tlâtlacolli oquichîuhque in totâhuan Adan ihuan Eva?	
R. Oquin monahuatili in Totecuio Dios àmo quiquazquia zè xochîqualli oquin nextili, ihuan oquiquâque; tlen ic omo tlapololtihquê, ihuan otech tlâtlacolaquîquê in tehuan ti inpilhuan.	
P. ¿Tlen ica te pôpolhuilo inin tlâtlacol peuhcayotl itoca pecado original?	
R. Ica in nequaatequiliztli itoca Santo Bautismo.	
P. ¿Ihuan tla ze huie mo quaatequia, ihuan ipampa on qui huica miec temictiani tlâtlacolli; zan ixquich in tlâtlacol peuhcayotl quipôpolhuia in nequaatequiliztli Santo Bautismo?	
R. Amotzin, ipampa ica in nequaatequiliztli Santo Bautismo tech mo popolhuilia in Totecuio Dios in tlâtlacol peuhcayotl, ihuan nochi quexquich tlâtlacolli quipia ze îquac mo quaatequia.	
[Pag. 44] Vigesima pregunta.	
P. ¿Tlen quîtoznequi Santa Iglesia Católica?	
R. Quîtoznequi, in nezentlaliliz in nochintin cristianôme in tzontecon mochiuhtzinotica in Totecuio Jesucristo, auh ipatillotzin nican tlalticpac yehuatzin Santo Padre Sumo Pontifice, moyetztica huei altepepan Roma.	
Su explicacion.	
P. ¿Tlen inon Teopan campa ticcaqui Misa, campa timoyolcuitia, ti tlazelia, ihuan campa ticmotlatlauhtilia in Totecuio Dios, àmo tonantzin Santa Iglesia?	
R. Amotzin, ca inon itoca Teocalli, campa ti monechicoa inic ticchihuazque in tlen tiquihtoa.	
P. ¿Catle ye huelnelli Santa Iglesia?	
[Pag. 45] R. Nochintin cristianôme, ica intzontecon ze huei Teopixcatlâtoani itoca Santisimo Padre: quenami altepet[--] quîtoznequi nochintin tlacâ ihuan zihuame ica itzontecon Gobernador zan noyuhqui Santa Iglesia quîtoznequi nochintin cristianôme, ma tlacatl mo zoatl, ica intzontecon Santísimo Padre moyetztica Roma. Nozo in tonantzin Santa Iglesia. Nozo in tonantzin Santa Iglesia moyetztica quenami ze tlacatl ica itzontecon ima, ihuan icxi.	
P. ¿Catle ye itzontecon in tonantzin Santa Iglesia?	
R. Inin Santísimo Padre moyetztica Roma.	
P. ¿Imatzin in tonantzin Santa Iglesia catle yehuatl?	
R. Nochintin Teopixcatlahtoanime in toca Señores Obispos, ihuan nochintin Teopixcatzitzintin.	
P. ¿Ihuan icxi in tonantzin Santa Iglesia catle yehuatl?	
[Pag. 46] R. Nochintin in cristianôme. Axcan, quenami in to icxi câ itzintlan to mà, to mà itzintlan to tzontecon, ihuan to tzontecon àmo aquin itzintlan ca, caye quicenyanaca in to nacayo; zan noyuhqui nochintin cristianôme cate intzintlan teopixcatzitzintin, cristianôme, ihuan teopixcatzitzintin, intzintlan Señores Obispos, cristianôme teopixcatzitzintin ihuan Señores Obispos itzintlan Sumo Pontifice Santísimo Padre, ihuan Santísimo Padre àmo aquin intzintlan ca, ca yehuatzin tech mozenyecanilia in ti nochintin.	
Vigesima prima pregunta.	
P. ¿Ac Yehuatzin oncan moyetztica itetzinco in Santísimo Sacramento?	
R. Onca moyetztica in Totecuio Jesucristo huelnelli Teotl ihuan huelnelli oquitzintli, yuhqui moyetztica ilhuicac.	
Su explicacion.	
P. ¿Zan ixquich in inacayotzin Yehuatzin in Totecuio Jesucristo moyetztica itetzinco in santísima hostia?	
[Pag. 47] R. Amotzin, ca ihuan moyetztica itlazôzenquizca yezotzin: quenami no ihuan itetzinco in santísimo cáliz moyetztica itlazôzenquizca yezotzin ihuan itlazôzenquizca nacayotzin.	
P. ¿Ihuan ihquac in Teopixcatzintli quimotlapanilia in santisima hostia itech in santa Misa, no tlapani in inacayotzin in Totecuio Jesucristo?	
R. Amotzin, ca zemîcac mocauhtzinoa mâzitica, ihuan yuhqui mochihua tla occêpa quimotlapanilia: ipampa ma itetzinco nochi in hostia, ma zan itetzinco zentlâcol, nozo itetzinco ze tepiton itoca particula, zemîcac moyetztica in Totecuio Jesucristo cenmâzitica quenami moyetztica ompa ilhuicac. Ihuan ipampa on îquac miectin tlazeliâ ica ze santísima hostia quin moxelhuilia in Teopixcatzintli, zezen qui mohuiquilia zentetl iyolloîtec in Totecuio Jesucristo yuhqui moyetztica ompa ilhuicac.	
[Pag. 48] Quenami îquac mîequintin qui xotlatl in candela itech ze lámpara, zezen qu[--]huica itlanex, ihuan àmo ipampa o[--]mochihua ocachi tepiton ini tlanex lámpara, ca zemîcac mocahua quena[--] ocatca; zan noyuhqui îquac mîequitin tlazeliâ ica ze santísima hostia, z[--] zen quihuica iyolloîtec in Totecuio Jesucristo huelnelli mâzitoc, quena[--] moyetztica ilhuicac.	
P. ¿Ihuan niman îquac pehua in San[--] Misa motlalitzinoa itech in Hostia ihuan itech in vino in inacayotzin ihua[--] iyetzotzin in Totecuio Jesucristo?	
R. Amotzin, ca inon mochihua îquac Teopixcatzintli quimitalhuia, ipan hostia inin Teotlatoltzintli: Inin nonacay[--] ihuan ipan cáliz inin occe: Inin no ez îquacon niman niman tlen ocatca pan[--]zin, mocueptzinoa inacayotzin; ihua[--] tlen ocatca vino, mocueptzinoa ie zotzin in Totecuio Jesucristo.	
[Pag. 49] Quenami ica in ichicahualiz in tletl in quahuitl mo cuepa tecolli, ihuan zan ixquich mocahua tlen huei, nozo tepiton, tlen tomahuac, nozo pitzahuac, tlen achto quipiaya in quahuitl; zan noyuhqui ica in ichicahualiz in teoyotica tlâtoltzintli quimitalhuitzinoa in Teopixcatzintli ipan hostia, ihuan ipan vino, tlen ocatca pantzin, mocueptzinoa inacayotzin; ihuan tlen ocatca vino, mocueptzinoa iezotzin in Totecuio Jesucristo; ihuan mocahua zan ixquich in iztac, nozo in coztic, in huei nozo in tepiton, tlen achto oquipiaya in hostia ihuan vino.	
Vigesima segunda pregunta.	
P. ¿Auh in îquac ti tlacelizque tlen ticchihuazque?	
R. Nezahualiztica tâzizquê, ihuan neyolcuitiliztica in tla itla temictiani tlâtlacolli ticpiâ.	
[Pag. 50] Su explicacion.	
P. ¿In aquin mozahua inic tlaceliz, hueliz itlâ quiquaz, nozo coniz, nozo hueliz mo pâtiz, intla in pâtli monequi miz, nozo moquaz?	
R. Amotzin, ipampa inic titlazelizque huel nezahualiztica tâcizque.	
P. ¿Ihquacon tleica in cocoxque îquac ye otlaquâque, ihuan otlaîque, ihuan ma yohuatzinco, ma teotlac, ma yoac ni quitta tlazeliâ?	
R. Ipampa in cocoxque quin momaquilia huelitiliztli in tonantzin Santa Iglesia inic yuhqui tlazelizque inchan, ihuan inin tlazeliliztli itoca Viáticos; auh aquin chicahuahuac oc ca, àmo quimomaquilia inin huelitiliztli in tonantzin Santa Iglesia, ca huel zenca itechmonequi nezahualiztica âciz inic tlazeliz.	
P. ¿Ihuan îquac ne nimozahua inic nicmopieliz in itlanahuatiltzin in tonantzin Santa Iglesia, hueliz itla nicquaz, nozo coniz?	
[51] R. Quemàcatzin, hueliz ti tlaquaz zepa ipan tlâco tonal, ihuan ti coniz atl quezquipa tamiquiz; ipampa inin nezahualiztli, àmo quenami in occe totechpohui inic titlazelizque.	
P. ¿Quezqui nezahualiztli itechpohui ze mâzehual quichihuaz ipan ze xihuitl?	
R. Chicnahui, in chicome Viérnes tlaihiyohuilizcahuitl itoca Quaresma, vigília inezcaliliz in Totecuio Jesucristo itoca Sábado de Gloria, ihuan vigília itlacatilitzin in Totecuio Jesucristo itoca noche buena.	
P. ¿Ihuan quezqui xihuitl monequi quipiaz ze inic pehuaz mozahuaz ipan Quaresma?	
R. Zempoalli ihuan ze xihuitl.	
P. ¿Ihuan tla ze chicahuac mo cocoa, nozo chicahuac tequiti, nozo zazemi huehuetzin ca, ihuan ipampa on aocmoquipia ichicahualiz, itechpohui mozahuaz?	
[Pag. 52] R. Amotzin, ipampa in tonantzin San Iglesia àmo quimonequiltia ticchihuazque in tlen huelnelli ahuelitiz mochihuaz.	
P. ¿Quemman pehua, ihuan quemman tlami inin nezahualiztli?	
R. Pehua ipan tlâco yoac Jueves, ihuan tlami ipan tlâco yoac Viérnes; ihuan yuhqui in occequi nezahualiztli.	
P. ¿Ihuan in nezahualiztli ticpiazque inic ti tlazelizque quemman pehua, ihuan quemman tlami?	
R. Pehua quenami in nezahualiztli Quaresma, ihuan tlami îquac ye otitlazelihque.	
P. ¿Tlen quîtoznequi in tla itla temictiani tlâtlacolli nicpia, ni moyolcuitiz achto?	
R. Quîtoznequi îquac ze quipia temictiani tlâtlacolli, ahuel tlazeliz, in tla achto àmo moyolcuitia.	
P. ¿Ihuan tlen quîtoznequi temictiani tlâtlacolli?	
[Pag. 53] R. Quîtoznequi îquac ze quitlapana ipan huei tlamantli initlanahuatiltzin in Dios, nozo in tonantzin Santa Iglesia, nozo tlen zezen in tehuan totechpohui ticpiazque, îquacon mochihua temictiani tlâtlacolli.	
P. ¿Tleica ti quîtoa, îquac mo tlapana ipan huei tlamantli itlanahuatiltzin in Dios, nozo in tonantzin Santa Iglesia, nozo in tlen totechpohui ticpiazque, îquacon mochihua temictiani tlâtlacolli?	
R. Ipampa îquac àmo tic tlapana initlanahuatiltzin in Dios, nozo in tonantzin Santa Iglesia, nozo in tlen totechpohui ticpiazque ipan huei tlamantli, àmo ticchihua temictiani tlâtlacolli, ca îquacon ticchihua tlatlacol tepiton itoca pecado venial.	
P. ¿Ihuan tla zan ixquich nicelehuia nic motlapaniliz in itlanahuatiltzin in Dios, nozo in tonantzin Santa Iglesia, nozo in tlen notechpohui nicpiaz ipan huei tlamantli, no ihuan nicchihua temictiani tlâtlacolli?	
[Pag. 54] R. Quemâcatzin, ipampa ahuel tlen àmo qualli  ticchihuaz, ihuan ahuel tlen àmo qualli ticelehuiz.	
P. ¿Ihuan in tlâtlacol tepiton itoca pecado venial nechcahuatia ni tlazeliz, nozo monequi nicyolcuitiz achto?	
R. Amo monequi ticyolcuitiz inic titlazeliz, ipampa mitzpolhuia in Totecuio Dios ica in izelilocatzin nochi tlâtlacol tepiton; auh inon àmo mitzcahualtia tic yolcuitiz achto tla ticnequiz.	
P. ¿Tlen ica ocachi mo popolhuia inin tlâtlacol tepiton itoca pecado venial?	
R. Ica in tlateochihual atl, ica in Santa Misa, ica in ze Totàtzine, ica in itèteochihualtzin in Teopixcatlâtoani Señor Obispo, ica inneltepiniliztli, ihuan occequi tlateochihual pahtli quenami inin, tlen monequi ticchihuazque neyoltequipacholiztica, ipampa tlâcamo yuhqui ticchihua, àmo tech popolhuia in Totecuio Dios in tlâtlacol tepiton.	
[Pag. 55] P. ¿Ihuan in tla àmo nicmati cuix tepiton tlâtlacolli, nozo temictiani tlâtlacolli nicpia, hueliz ni tlazeliz, nozo monequi nicyolcuitiz achto?	
R. Huelica monequi ticyolcuitiz achto.	
P. ¿Ihuan in temictiani tlâtlacolli tlen ica motepopolhuia?	
R. Nozo ica neyolcuitiliztli, nozo ica ze huei neyoltequipacholiztli itca contricion, ihuan monequi ticpiaz motlanequiliz inic timoyolcuitiz îquac in huelitiz.	
P. ¿Tlen quîtoznequi neyoltequipacholiztli contricion?	
R. Quîtoznequi, îquac ze moyoltequipachoa, àmo ipampa quilehuia in ilhuicatl, àmo ipampa qui mahuilia in mictlan, nozo ipampa oquipolô in gracia ica in tlâtlacolli; ca zan ixquich moyoltequipachoa, ipampa oquimotlâtlacalhuili ze Teotl zenca mahuiztic, zenca qualli; îquacon, ica inin neyoltequipacholiztli itoca contricion, mitztlapôpolhuia in Totecuio Dios nochi in motlâtlacol; auh monequi ticmocuitiz, tlati hueliti.	
[Pag. 56] P. ¿Auh îquac ze moyoltequipachoa ipampa quilehuia in ilhuicatl, ipampa qui mahuilia in mictlan, nozo ipampa oquipolò in gracia ica itlàtlacol, tlen itoca inin neyoltequipacholiztli?	
R. Itoca atricion.	
P. ¿Ihuan ica inin neyoltequipacholiztli itoca atricion, nech tlapopolhuia in Totecuio Dios in no tlàtlacol?	
R. Tla ti moyolcuitia ica inin neyoltequipacholiztli, mitztlapòpolhuia in Totecuio Dios in mo tlâtlacol; ihuan tla àmo timoyolcuitia, àmo mitztlapòpolhuia.	
P. ¿Ihuan in tla àmo ni hueliti nì moyolcuitiz ipampa àmo onca Teopixcatzintli, nech tlapòpolhuia in Dios in no tlâtlacol ica inin neyoltiquipacholiztli itoca atricion?	
[Pag. 57] R. Amotzin, ipampa in tla ahuel timoyolcuitiz, ihuan zan ixquich inin neyoltequipacholiztli itoca atricion ticpia, àmo mitztlapôpolhuia in Dios; auh intla ticpia inon occe neyoltequipacholiztli itoca contricion, îquacon quema mitztlapôpolhuia in Dios in nochi mo tlâtlacol, mac àmo tihuelitiz timoyolcuitiz, auh zemicac ticpiaz ze huelnelli mo tlanequiliz, inic ticchihuaz zanquentihuelitiz.	
Vigesima tercera pregunta.	
P. ¿Auh inic timoyolcuitizque tlen ticchihuazque?	
R. Ti mo yolnonotzazque, tiquilnamiquizque in to tlâtlacol, auh temictiani tlâtlacolli ticyolcuitizque neyoltequipacholiztica, nezencahualiztica, inic àmo occepa ti tlâtlacozque.	
Su explicacion.	
P. ¿Tlen quîtoznequi inic ti moyolcuitizque, ti moyolnonotzazque, tiquilnamiquizque in to tlâtlacol?	
[Pag. 58] R. Quîtoznequi, ca inic qualli timoyolcuitizque, monequi achto ti moyolpêpenazque nochi in ixquich in quexquich tlâtlacollo oticchiuhque: qualli tiquilnamiquizque inic hueliz tiquixpantilizque in teyolcuitiani; tlen huel totechpohui ticchihuazque inic qualli ti moyolcuitizque. Quenami ticpêpena tlaolli ohuetzi ipan tlalli, nican ticanâ ze, nepa occè, ocachi nepa occè; zan noyuhqui ticpêpenaz nochi in mo tlâtlacol ohuetzi ipan moyollo; ipampa huel monequi tic tenquixtiliz in teyolcuitiani quezquipa oticchiuh inin, nozo neca tlâtlacolli, campa oticchiuh, ihuan nochi in tlen mitzteilhuiz in moyollo.	
P. ¿Tlen quîtoznequi, auh in temictiani tlâtlacolli ticyolcuitizque?	
R. Quîtoznequi, ca zan ixquich in temictiani tlâtlacolli totechpohui ticyolcuitizque.	
P. ¿Tlen, in tepiton tlâtlacolli itoca pecado venial, àmo totechpohui ticyolcuitizque?	
[Pag. 59] R. Tla ze quinequi qui yolcuitiz, hueliz quichihuaz, ihuan in tla àmo quinequi, àmo itechpohui quiyolcuitiz; ipampa inin tepiton tlâtlacolli mopôpolhuia, nozo ica ticyolcuitizque, nozo ica tlateochihual atl, nozo ica in iteteochihualiztin in Señor Obispo, nozo ica occequi teoyotica pâtli itoca sacramentales; auh in temictiani tlâtlacolli mo pôpolhuilia zan ixquich ica in neyolcuitiliztli, nozo ica in neyolcocoliztli itoca contricion.	
P. ¿Tlen quîtoznequi neyoltequipacholiztica ni moyolcuitiz?	
R. Quîtoznequi, in tla ti moyolcuitia, ihuan àmo ticpia inon neyoltequipacholiztli itoca contricion, nozo inon occe itoca atricion, àmo mitztlapôpolhuia in Dios mo tlâtlacol.	
[Pag. 60] P. ¿Tla nê ni moyolcuitia; ihuan ni moyoltequipachoa àmo ipampa zacèpa, qualli in Totecuio Dios, àmo ipampa niquilehuia ilhuicatl, nozo ipampa nic mahuilia in mictlan; ca zan ixquich ni moyoltequipachoa ipampa ica in no tlâtlacol inicpolô in no mahuizo, nozo ipampa ica in no tlâtlacol nechtlatzacuiltiz in notâtzin, nozo in no tequihuâquê, nech tlapôpolhuia in Dios in no tlâtlacol ica inin neyoltequipacholiztli?	
R. Amotzin, ipampa ínin neyoltequipacholiztli àmo tlen ipati, ihuan inic qualli timoyolcuitizque huel monequi nozo in neyoltequipacholiztli itoca contricion, nozo in occe itoca atricion.	
P. ¿Tlen quîtoznequi necencahualiztica nimoyolcuitiz?	
R. Quîtoznequi, inic qualli timoyolcuitiz monequi, àmo tlen temictiani tlâtlacolli tictlatiz.	
[Pag. 61] P. ¿Ihuan intla zan ixquich ze temictiani tlâtlacolli nictlatia ipampa in no mahuiliz, nozo ipampa in no pinahuiliz, nech popolhuiz in Dios no tlâtlacol?	
R. Amotzin, auh îquacon ticchihua yancuic temictiani tlâtlacolli itoca sacrilegio, ihuan in tla yuhqui ti tlazelia, ticchihua ome sacrilegios.	
P. ¿Ihuan in tla àmo nicmati cuix temictiani tlâtlacolli, nozo tepiton tlâtlacolli hueliz nictlatiz?	
R. Amotzin, ca monequi ticyolcuitiz in mo tlâtlacol quenami catqui itech in moyollo, ihuan in tla yuhqui catqui itech in moyollo, yuhqui ticmocuitiz.	
P. ¿Tlen quîtoznequi inic àmo occepa ti tlâtlacozque?	
R. Quîtoznequi, ca inic qualli timoyolcuitiz, monequi tic momaquiliz in Totecuio Dios ze huelnelli tlâtolli, inic aocmo occépa titlâtlacoz.	
[Pag. 62] ¿Ihuan in tla momoztla ni tlahuana, ni tetlahuihuicaltia, nozo nicchihua occequî temictiani tlâtlacolli, ihuan zacèpa àmo nicnequi ni moyolnemilizcuepaz, nech mo tlapopolhuiz in Totecuio Dios?	
R. Amotzin, ca monequi zacemi tictelchihuaz in mo tlâtlacol.	
P. ¿Tlen ocachi monequi inic qualli ni moyolcuitiz?	
R. Monequi ticnequiz tiaz ticchihuatiuh in tlamazêhualiztli penitencia omitzmacac in teyolcuitiani, quenami Misa, Rosarios, neyolcuitiliztli, tlazeliliztli, nezahualiztli, nozo occequi penitencia.	
[Pag. 63] Ihuan ocachi monequi ticchihuaz in tlamazehualiz pahtli, itoca penitencia medicinal; quenami in tla omitzmonahuatili in teyolcuitiani quezquipa occepa ti tlahuanaz, ti mozahuaz; quezquipa occepa tiaz itech inon calli campa achica otitlâtlacoaya, ti moyolcuitiz; quezquipa occepa ti tetlahuihuicaltiz, ticchihuaz ce Cruz ica in mo nenepil ipan tlalli; ihuan zan noyuhqui ticchihuaz nochi inon tlamazehualiz pahtli, itoca penitencia medicinal: ipampa in teyolcuitiani mitznahuatia, inic tic cahcahuaz nochi mo tlâtlacol achica oticchihuaya.	
P. ¿Ihuan in occe tlamazehualiztli quenami Rosarios, Misa, macuil Altar atlâpaloliztli, ihuan occequi quenami inin, tlen itoca inon penitencia?	
R. Itoca penitencia Sacramental.	
P. ¿Ihuan in tla in ome penitencias sacramental ihuan medicinal nech momaquilia in no teyolcuiticatzin, in ome monequi nic chihuaz?	
[Pag. 64] R. Quemàcatzin.	
Ultima pregunta.	
P. ¿Auh inic ti momaquixtizque, tlen ticchihuazque?	
R. Tic mopielizque in matlactetl itlanahuatiltzin in Dios, ihuan in macuiltetl itlanahuatiltzin in tonantzin Santa Iglesia, ihuan in ixquich in quexquich totechpohui ticpiazque, inin ticmoyectequipanilhuizque in to teotzin.	
Su explicacion.	
P. ¿In aquin quimopielia in tlanahuatiltzin in Dios, ihuan àmo quimopielia in tlanahuatiltzin in tonantzin Santa Iglesia, hueliz momaquixtiz.	
R. Amotzin; quenami aquin quimopielia in itlanahuatiltzin in tonantzin Santa Iglesia, ihuan àmo quimopielia in itlanahuatiltzin in Dios, ahuel no momaquixtiz.	
[Pag. 65] ¿Ihuan aquin quimopielia in itlanahuatiltzin in Dios, ihuan in tonantzin Santa Iglesia, ihuan àmo quimopielia tlen itechpohui quipiaz, inic qui moyectequipanilhuiz in toteotzin huelitiz momaquixtiz.	
R. Amotzin, ca nochi monequi ticpiazque inic timomaquixtizque.	
P. Ihuan in tla zance temictiani tlâtlacolli quipiaz ce tlacatl, hueliz momaquixtiz,	
R. Amotzin, ipampa zan ica ze temictiani tlâtlacolli, in tla ipan ze miqui, yaz mictlan.	
P. ¿Auh tlen quîtoznequi, tlen totechpohui ticpiazque, inic ticmoyectequipanilhuizque in toteotzin?	
[Pag. 66] R. Quîtoznequi, inic ze momaquixtiz, monequi quipiaz nochi inixquich in quexquich in yehuatl itechpohui; quenami in namiquiquê in techpohui mo tlazotlazque, monequi quin mocuitlahuizque inipilhuan; in tequihuâque intechpohui qui mocuitlahuizque in altepetl; in altepetl quin tlacamatiz in tequihuâque: ihuan yuhqui in occequi to nahuatil monequi ticpiazque inic ti momaquixtizque. Ma zacepa nicquîto, inic ti momaquiztixque, monequi àmo ticmotlatlacalhuizque in toteotzin, àmo tiquin tlâtlacalhuique in tohuampohuan; ca monequi ticmotlazotiliz in Totecuio Dios ipan nochi in ixquich in quexquich tlachihualli, ihuan tiquin tlazotlazque in tohuampohuan quenami in tehuan timonoma tlazotlâ; ipampa itech inin ome tlanahuatili motzaqua nochi in tlen totechpohui ticpiazque. Tla yuhqui ticcihuazque, ticmomazehuizque ilhuicac tlâtocayotl.